धारवाडजवळ झालेल्या अपघातात 11जणांचा मृत्यू झाला.

1. महिलांच्या वाहनाला अपघात; 11 ठार

गोवा येथे मकरसंक्रांतीचा सण साजरा करण्यासाठी दावणगिरी येथून निघालेल्या मिनी बसला टिप्परने दिलेल्या जोराच्या धडकेने भीषण अपघात झाला असून, या अपघातात दहा महिलांसह 11 जणांचा जागीच मृत्यू झाला आहे. 'लोकमत'ने ही बातमी दिली आहे. 

हा भीषण अपघात शुक्रवारी पहाटे तीनच्या सुमारास धारवाड तालुक्यातील ईट्टगट्टी गावाजवळ असलेल्या बायपासवर घडला आहे. मृतांमध्ये दहा महिलांचा समावेश आहे. दावणगिरीहून गोव्याला जाणारी मिनी बस आणि बेळगावहून हुबळीकडे जाणारा टिप्पर यांच्यात हा अपघात झाला असून, बसमधील काहींची प्रकृती गंभीर आहे, तर टिप्परमधील एकाचा मृत्यू झाला आहे.

एकूण 17 महिला मकरसंक्रांतीचा सण साजरा करण्यासाठी गोव्याच्या दौर्‍यावर निघाल्या होत्या.  दावणगिरी मेडिकल असोसिएशनच्या लेडिज विंगची ही सहल होती. 

2. संभाजीनगर म्हणा, धाराशीव म्हणा, नामांतरावरून वाद नाही- पवार 

नामांतर या मुद्द्यावर आमच्यात कोणतही वाद नाही. संभाजीनगर म्हणा, धाराशीव म्हणा अन्यथा अजून काही म्हणा, असे राष्ट्रवादी काँग्रेस पक्षाचे अध्यक्ष शरद पवार म्हणा... आणखी 4000 वर्णांसाठी लेख सुरू ठेवा:
ले. मी या प्रकरणाकडे गांभीर्याने पाहत नसल्याचेही ते म्हणाले.

औरंगाबादच्या नामांतरावरून महाविकास आघाडीत एकमत नसताना, विशेषत: शिवसेना आणि काँग्रेसची भूमिका वेगवेगळी असताना राष्ट्रवादी काँग्रेसचे अध्यक्ष शरद पवार  यांनी मात्र या विषयावर वेगळेच भाष्य केलं आहे. 'महाराष्ट्र टाईम्स'ने ही बातमी दिली आहे.

औरंगाबाद

मुख्यमंत्री कार्यालयाच्या ट्विटर हँडलवर औरंगाबादचा उल्लेख संभाजीनगर असा करण्यात आला होता. त्यानंतर त्यावरून नवा वाद निर्माण झाला होता. हा वाद सुरू असतानाच आता उस्मानाबादचा उल्लेख धाराशिव असा करण्यात आल्याने या वादात भर पडली आहे. 

दरम्यान, मुख्यमंत्री कार्यालयाच्या ट्विटर हँडलवर संभाजीनगर असा उल्लेख झाल्याबाबत मु्ख्यमंत्री उद्धव ठाकरे यांना पत्रकारांनी प्रश्नही विचारले. त्यावर मुख्यमंत्री ठाकरे म्हणाले की, 'मी त्यात नवीन असे काय केले?, मी जे वर्षानुवर्षे बोलत आलेलो आहे तेच केले आहे आणि तेच स्वीकारणार.' 

या वेळी मुख्यमंत्र्यांना काँग्रेस पक्षाच्या नाराजीबाबतही विचारण्या आले. त्यावर औरंगजेब हा काही धर्मनिरपेक्ष नव्हता. त्यामुळे आमच्या अजेंड्यात असलेला धर्मनिरपेक्ष हा शब्दात औरंगजेब बसत नाही, अशी प्रतिक्रिया मुख्यमंत्री उद्धव ठाकरे यांनी दिली आहे. 

3. स्वदेशी कोव्हॅक्सिन घेण्यास काही डॉक्टरांचा नकार 

दिल्लीतील राम मनोहर लोहिया रुग्णालयातील निवासी डॉक्टरांनी आणि नागपूरच्या शासकीय रुग्णालयातील काही डॉक्टरांनी 'कोव्हॅक्सिन' ही भारत बायोटेकनिर्मित स्वदेशी लस टोचून घेण्यास नकार दिला. 'लोकसत्ता'ने ही बातमी दिली आहे. 

कोव्हॅक्सिन

नागपूरमधील 'मेडिकल' या रुग्णालयातील लसीकरण केंद्रावर आपल्याला 'ऑक्सफर्ड'ची 'कोव्हिशील्ड' लस देण्यात येईल, अशा अपेक्षेने डॉक्टर तेथे पोहोचले. परंतु तेथे स्वदेशी कोव्हॅक्सिन लस दिली जात असल्याचे समजल्यावर काही डॉक्टर या केंद्रातून आल्या पावली परतले. त्यामुळे स्वदेशी कोव्हॅक्सिन लशीच्या परिणामकारकतेबाबत डॉक्टरांनाच खात्री नसल्याची चर्चा सुरू होती.

दिल्लीच्या राम मनोहर लोहिया रुग्णालयातील निवासी डॉक्टरांनी 'कोव्हिशील्ड' लस देण्याची मागणी केली आहे.'कोव्हॅक्सिन'च्या तिसऱ्या टप्प्यातील चाचण्या अपूर्ण असल्यामुळे डॉक्टरांना चिंता वाटत असल्याचे राम मनोहर लोहिया रुग्णालयातील निवासी डॉक्टरांच्या संघटनेने सांगितले. या रुग्णालयात सर्वप्रथम सुरक्षारक्षकाला लस टोचण्यात आली.

4. अमित शहांचा बेळगाव...